Baby It's You

«Baby It's You» er ein song skriven av Burt Bacharach (musikk), Luther Dixon (som Barney Williams) og Mack David (tekst). Han vart spelt inn av The Shirelles og The Beatles, og vart ein hit for begge. Størst suksess med songen hadde Smith, som tok songen til femteplassen på den amerikanske singellista i 1969.

The Shirelles-versjonen
Songen vart produsert av Luther Dixon. Då han kom som singel i 1961 vart songen særs populær og nådde åttandeplassen på poplista og tredjeplassen på R&B-lista. Han vart sidan gjeven ut på albumet Baby It's You. Vokalarrangementet på denne versjonen påverka mange andre versjonar av songen, mellom anna the Beatles sin versjon. Ei stor endring i songen er endringa frå moll- til durakkordar i versa. 

The Beatles-versjonen

The Beatles framførte «Baby It's You» som ein del av konsertane sine frå 1961 til 1963 og spelte han inn for det første albumet, Please Please Me, 11. februar 1963 i lag med «Boys», ein annan song av The Shirelles.Mark Lewisohn, The Complete Beatles Recording Sessions (London: The Hamlyn Publishing Group Limited, 1988, ISBN 0-681-03189-1), p. 24, 26 Vee-Jay Records hadde med songen på Introducing... The Beatles og Songs, Pictures and Stories of the Fabulous Beatles. Capitol hadde han med på The Early Beatles. The Beatles-versjonen skil seg frå Shirelles-versjonen ved at det andre verset blir repetert i staden for det første.All Together Now, the ABC of the Beatles' songs and albums by David Rowley

Eit konsertopptak kom ut på Live at the BBC i 1994. Songen vart gjeven ut på singel i 1995. Singelen nådde sjuandeplassen på singellista i Storbritannia og 67. plass i USA. 

Medverkande
John Lennon – vokal, rytmegitar
Paul McCartney – bass, korvokal
George Harrison – sologitar, korvokal
Ringo Starr – trommer
George Martin – celesta

Smith-versjonen
Smith sin versjon av songen kom ut på debutalbumet deira, A Group Called Smith. Singelen vart gjeven ut på Dunhill 4206 i 1969. Det var den første og mest populære utgjevinga deira. Songen har eit anna arrangement enn originalen og Beatles-versjonen. Singelen nådde femteplassen på Billboard Hot 100. Smith-versjonen vart nytta i Quentin Tarantino sin Death Proof.

The Carpenters-versjonen
The Carpenters spelte inn ein versjon av «Baby It's You» i 1970 for albumet Close to You. Han vart ikkje gjeven ut som singel, men vart framført i fjernsynsserien deira, Make Your Own Kind of Music i 1971. Han var òg med på det britiske samlealbumet Reflections i 1998 med ein ny miks laga av Richard Carpenter i 1991.

Andre versjonar
Andre artistar som har spelt inn songen er mellom andre: 

Bruce Channel, 1962
Sylvie Vartan (på fransk), 1962
Dave Berry, 1964
Cilla Black, 1965
Cliff Richard, 1967 & 2002
The Masqueraders, 1975
Dolly Mixture, 1980
Emily Bindiger, 1981
Sonny Vincent and the Extreme, 1982
Pia Zadora, 1982
Grey-Star, 1983
Elvis Costello & Nick Lowe, 1984
Stacy Lattisaw, 1984
Mai Yamane, 1985
Ace Frehley, 1988
Johnny Thunders & Patti Palladin, 1988
Cherrelle, 1992
Petty Booka, 1995
Chrissie Hynde, 1998
Leigh Stephens, 2004
Loleatta Holloway, 2005
Alyson Stoner, 2005
The Bonedrivers, 2006
Shakin' Stevens, 2007
Adele Adkins, 2008
Friendly Fires, 2009
Shakespears Sister, 2010
Haley Reinhart, 2011
Anna Calvi, 2011
Kramer, 2012
Bette Midler, 2014
Mapei, 2014
The Last Internationale, 2014

Kjelder
Denne artikkelen bygger på «Baby It's You» frå ,  den 4. februar 2015. 
 oppgav desse kjeldene:

Kategori:Songar frå 1961
Kategori:Singlar frå 1961
Kategori:Singlar frå 1969
Kategori:Songar med tekst av Mack David
Kategori:Songar med musikk av Burt Bacharach
Kategori:Songar skrivne av Luther Dixon
Kategori:The Shirelles-songar
Kategori:The Beatles-songar
Kategori:Songar produserte av George Martin
Kategori:Nummer-ein-singlar i Japan
Kategori:Carpenters-songar
Kategori:Elvis Costello-songar
Kategori:Helen Shapiro-songar
Kategori:Cilla Black-songar
Kategori:Cliff Richard-songar
Kategori:Elvis Costello-songar
Kategori:Bette Midler-songar
Kategori:Adele-songar
Kategori:Smokie-songar
Kategori:Scepter Records-singlar
Kategori:Apple Records-singlar
Kategori:Nick Lowe-songar
Kategori:Chrissie Hynde-songar
Kategori:Shakin' Stevens-songar
Kategori:Shakespears Sister-songar
Kategori:Anna Calvi-songar